open-index/open-wikipedia-markdown huggingface dataset:
इंद्रायन

right|thumb|300px|इंद्रायण की बेल तथा फल
right|thumb|300px|इन्द्रायन की बेल एवं अन्य भाग
**इंद्रायन** की बेल मध्य, दक्षिण तथा पश्चिमोत्तर भारत, अरब, पश्चिम एशिया, अफ्रीका के उच्च भागों तथा भूमध्यसागर के देशों में भी पाई जाती है। इसके पत्ते तरबूज के पत्तों के समान, फूल नर और मादा दो प्रकार के तथा फल नांरगी के समान दो इंच से तीन इंच तक व्यास के होते हैं। ये फल कच्ची अवस्था में हरे, पश्चात्‌ पीले हो जाते हैं और उन पर बहुत सी श्वेत धारियाँ होती हैं। इसके बीज भूरे, चिकने, चमकदार, लंबे, गोल तथा चिपटे होते हैं। इस बेल का प्रत्येक भाग कड़वा होता है।

इंद्रायन का नाम बँगला तथा गुजराती में भी यही है। संस्कृत में इसे चित्रफल, इंद्रवारुणी, मराठी में कडु इंद्रावण, सिंधी में मितेरो, लोकभाषाओं में गड़तुम्बा,गडूम्बा, 

पापड़, पिंदा आदि नामों से जाना जाता है। अंग्रेजी में कॉलोसिंथ या 'बिटर ऐपल' तथा लैटिन में 'सिट्रलस कॉलोसिंथस' (Citrullus colocynthis) कहते हैं। अन्य दो वनस्पतियों को भी इंद्रायन कहते हैं।

इसके फल के गूदे को सुखाकर ओषधि के काम में लाते हैं। आयुर्वेद में इसे शीतल, रेचक और गुल्म, पित्त, उदररोग, कफ, कुष्ठ तथा ज्वर को दूर करनेवाला कहा गया है। यह जलोदर, पीलिया और मूत्र संबंधी व्याधियों में विशेष लाभकारी तथा धवलरोग (श्वेतकुष्ठ), खाँसी, मंदाग्नि, कोष्ठबद्धता, रक्ताल्पता और श्लीपद में भी उपयोगी कहा गया है।

यूनानी मतानुसार यह सूजन को उतारनेवाला, वायुनाशक तथा स्नायु संबंधी रोगों में, जैसे लकवा, मिर्गी, अधकपारी, विस्मृति इत्यादि में लाभदायक है। यह तीव्र विरेचक तथा मरोड़ उत्पन्न करनेवाला है, इसलिए दुर्बल व्यक्ति को इसे न देना चाहिए। इसकी मात्रा डेढ़ से ढाई माशे तक की होती है। इसका चूर्ण तीन माशे तक बबूल की गोंद, खुरासानी अजवायन के सत्व इत्यादि के साथ, जो इसकी त्व्रीाता को घटा देते हैं, गोलियों के रूप में दिया जाता हैं।

रासायनिक विश्लेषण से इसमें कुछ उपक्षार (ऐल्कलॉड) तथा कॉलोसिंथिन नामक एक ग्लूकोसाइड, जो इस ओषधि का मुख्य तत्त्व है, पाए गए हैं। ब्रिटिश मटेरिया मेडिका के अनुसार इससे ज्वर उतरता है। इसका उपयोग त्व्रीा कोष्ठबद्धता, जलोदर, ऋतुस्राव तथा गर्भस्राव में भी किया जा सकता है।

लाल इंद्रायन का लैटिन नाम ट्रिकोसेंथन पामाटा है। इसे संस्कृत तथा बँगला में महाकाल कहते हैं। इसकी बेल बहुत लबी तथा पत्ते दो से छह इंच के व्यास के, त्रिकोण से सप्तकोण तक होते हैं। फूल नर और मादा तथा श्वेत रंग के, फल कच्ची अवस्था में नारंगी रंग के, किंतु पकने पर लाल तथा १० नांरगी धारियोंवाले होते हैं। फल का गूदा हरापन लिए काला होता है तथा फल में बहुत से बीज होते हैं। इस पौधे की जड़ बहुत गहराई तक जाती है और इसमें गाँठें होती हैं।

रासायनिक विश्लेषण से इसके फल के गूदे में कॉलोसिंथिन से मिलता जुलता ट्रिकोसैंथिन नामक पदार्थ पाया गया है। लाल इंद्रायन भी त्व्रीा विरेचक है। आयुर्वेद में इसे श्वास और फुफ्फुस के रोगों में लाभदायक कहा गया है।

जंगली या छोटी इंद्रायन को लैटिन में क्यूक्युमिस ट्रिगोनस कहते हैं। इसकी बेल और फल पूर्वोक्त दोनों इंद्रायनों से छोटे होते हैं।

इसके फल में भी कॉलोसिंथिन से मिलते जुलते तत्त्व होते हैं। इसका हरा फल स्वाद में कड़वा, अग्निवर्धक, स्वाद को सुधारनेवाला तथा कफ और पित्त के दोषों को दूर करनेवाला बताया गया है।

## बाहरी कड़ियाँ
* घरेलू दवा है इंद्रायण
* Information on oilseed uses
* "Evaluation of Citrullus colocynthis, a desert plant native in Israel, as a potential source of edible oil" 

श्रेणी:औषधीय पादप
श्रेणी:क्युकरबिटेसियाए
कुंबी

right|thumb|200px|कुंबी
**कुंबी** (वानस्पतिक नाम : *Careya arborea*) एक पर्णपाती वृक्ष जो समस्त भारत में पाया जाता है। इसकी ऊँचाई ९ से १८ मीटर तक होती है। इसका अंतकाष्ठ हलका या गहरे लाल रंगा का होता है। लकड़ी भारी तथा कठोर होती है।

कुंबी की लकड़ी का उपयोग कृषि औजारों, आलमारियों, बंदूक के कुंदों, घरों के खंभों और तख्तों के बनाने के काम आता है, यह परिरक्षी उपचार के बाद रेल के स्लीपर बनाने के लिए अच्छी मानी गई है। कनारा और मालाबार से काफी मात्रा में लकड़ी प्राप्त होती है।

कुंबी का छाल रेशेदार होती है जिसका उपयोग भूरे कागज और घटिया जहाजी रस्सों के बनाने में होता है। इसकी छाल ठंड में शामक के रूप में दी जाती है। इसका उपयोग चेचक एवं ज्वरहारी खुजली को नष्ट करने में होता है। फूलों की पर्णयुक्त कलियों में श्लेष्मा होता है। फल सुंगधित और खाद्य होते हैं। इसमें कषाय गोंद पाए जाते हैं। फल का काढ़ा पाचक होता है। बीज विषैले होते हैं। पत्तियों में १९ प्रतिशत टैनिन पाया जाता है। इनका उपयोग चुरुट और बीड़ी बनाने में होता है। पौधों में टसर रेशम के कीड़े पाले जाते हैं।

## चित्रदीर्घा

File:Careya arborea (Wild guava)fruit in Narsapur forest, AP W IMG 0148.jpg|Fruit in Narsapur, Medak district, India.
File:Careya arborea (Wild guava) leaves in Narsapur forest, AP W IMG 0153.jpg|Fruit with leaves in Narsapur, Medak district, India.
File:Careya arborea (Wild guava) leaves in Narsapur forest, AP W IMG 0150.jpg|Leaves in Narsapur, Medak district, India.
File:Careya arborea (Wild guava) in Narsapur forest, AP W IMG 0152.jpg|Trunk in Narsapur, Medak district, India.
File:Grey Count (Tanaecia lepidea) caterpillar on Careya arborea W IMG_2390.jpg|Grey Count *[[Tanaecia lepidea]]* caterpillar on *Careya arborea* sapling in Goa, India.


## इन्हें भी देखें
* जलकुम्भी

श्रेणी:वृक्ष
संस्कृत २००३

**संस्कृत २००३** देवनागरी विशेषकर संस्कृत हेतु एक यूनिकोड फॉण्ट है। यह देवनागरी को संयुक्ताक्षरों सहित शुद्ध पारम्परिक रूप में दर्शाता है जिस कारण यह हिन्दी/संस्कृत टैक्स्ट के मुद्रण हेतु विशेष उपयोगी है। यह ओंकारानन्द आश्रम के स्वामी सत्चिदानन्द द्वारा विकसित किया गया है।

इस फॉण्ट में देवनागरी के अतिरिक्त रोमन लिपि के glyphs भी सम्मिलित हैं जिस कारण यह द्विभाषी पाठ (हिन्दी-अंग्रेजी) के मुद्रण हेतु भी उपयोगी है। देवनागरी के पारम्परिक रूप में शुद्ध प्रदर्शन हेतु इसमें अतिरिक्त ग्लिफ्स जोड़े गये हैं। यह पहला देवनागरी फॉण्ट माना जाता है जिसमें वैदिक तथा क्लासिक संस्कृत के सभी संयुक्ताक्षर जोड़े गये हैं। इसके अतिरिक्त इसमें हिन्दी तथा मराठी में प्रयुक्त होने वाले संयुक्ताक्षर भी जोड़े गये हैं। इसके प्रयोग हेतु विंडोज़ २००० या विंडोज़ ऍक्सपी की आवश्यकता है, साथ ही इनमें इण्डिक समर्थन सक्षम किया होना चाहिये।

यह फॉण्ट मूल रूप से आइट्राँसलेटर २००३ नामक प्रोग्राम के लिये बनाया गया था परन्तु इसको स्वतन्त्र रूप से भी प्रयोग किया जा सकता है। इसका नवीनतम संस्करण १.१ है जो कि १८ सितम्बर २००५ को जारी किया गया।

## इन्हें भी देखें
* मंगल (फॉण्ट)
* रघु (फॉण्ट)
* ऍरियल यूनिकोड ऍमऍस

## बाहरी कड़ियाँ
* संस्कृत २००३ का जालस्थल
* डाउनलोड करें, मिरर
* मैनुअल
* अन्य संस्कृत फॉण्ट

श्रेणी:हिन्दी फॉण्ट
श्रेणी:हिन्दी टाइपिंग
श्रेणी:हिन्दी कम्प्यूटिंग
बनबेर

**बनबेर** या **उन्नाव**, बेर की जाति का पौधा है और पश्चिम हिमालय प्रदेश, पाकिस्तान के उत्तर-पश्चिमी सीमा प्रांत, अफगानिस्तान, बलोचिस्तान, ईरान इत्यादि में पाया जाता है। इसकी झाड़ी काँटेदार, पत्ते बेर के पत्तों से कुछ तथा नुकीले, फल छोटी बेर के बराबर और पकने पर लाल रंग के होते हैं। उत्तरी अफगानिस्तान का उन्नाव सर्वोत्कृष्ट होता है। इसका मराठी तथा उर्दू में भी 'उन्नाव' ही नाम है। संस्कृत में इसे सौबीर तथा लैटिन में जिजिफ़स सैटिवा (Ziziphus Sativa) कहते हैं।

इस औषधि का उपयोग विशेषकर हकीम करते हैं। इनके मतानुसार इसके पत्ते विरेचक होते हैं तथा खाज, गले के भीतर के रोग और पुराने घावों में उपयोगी हैं। परंतु औषधि के काम में इसका फल ही मुख्यत: प्रयुक्त होता है जो स्वाद में खटमीठा होता है। यह कफ तथा मूत्रनिस्सारक, रक्तशोधन तथा रक्तवर्धक कहा गया है। और खाँसी, कफ और वायु से उत्पन्न ज्वर, गले के रोग, यकृत और प्लीहा (तिल्ली) की वृद्धि में विशेष लाभदायक माना गया है।

## इन्हें भी देखें
* झरबेर

श्रेणी:पौधे
कुंदुरी

**कुंदुरी** या **कुंदरू** (*[[:en:Coccinia grandis|Coccinia grandis]], Kovakka* अथवा *Coccinia indica*) एक उष्णकटिबंधीय लता है। यह सारे भारत में स्वतः भी उगती है और कुछ जगहों पर इसकी खेती भी की जाती है। 

इसकी जड़ें लंबी और फल २ से ५ सें. मी. लंबे और १ से २.५ सें. मी. व्यासवाले अंडाकार अथवा दीर्घवृत्ताकार होते हैं। फल कच्चा रहने पर हरे और सफेद धारियों से युक्त होता है। पक जाने पर इसका रंग चटक सिंदूरी हो जाता है। कच्चे फल तरकारी बनाने के काम आते हैं और पकने पर ये ताजे भी खाए जाते हैं। कुछ लोग पके हुए फलों को शक्कर में पाग देते हैं।

150px|thumb|left|कुंदुरी की पत्तियाँ, पके फल एवं फूल
150px|thumb|left|कुंदरू के कच्चे फल

कुंदुरी के फलों के रासायनिक विश्लेषण से निम्नांकित मान प्राप्त हुए हैं:

:आर्द्रता ९३.१० प्रतिशत
:कार्बोहाइड्रेट ०३.५० प्रतिशत
:प्रोटीन ०१.२० प्रतिशत
:खनिज पदार्थ ००.५० प्रतिशत
:वसा ००.१० 
:कैल्सियम ००.४० प्रतिशत
:तंतु ०१.६० प्रतिशत
:फास्फोरस ००.०३ प्रतिशत

कुंदुरी की जड़ों, तनों और पत्तियों के अनेक विरचनों का उल्लेख देशी ओषधियों में पाया जाता है जिसके अनुसार इसे चर्म रोगों, जुकाम, फेफड़ों के शोथ तथा मधुमेह में लाभदायक बताया गया है।
: *श्वसनकसनतृष्णायक्ष्मपित्ताश्रपित। *
:*ज्वरदवथुकफघ्नस्तन्यकृद् बिम्बमाहुः॥* -- वैद्यवतांशः (लोलिम्बराज) 
:: बिम्ब (कुन्दुरी) के फल के सेवन से श्वसन, खांसी, भूख, पित्त सम्बन्धी रोग, ज्वर आदि का नाश होता है। कुन्दरी कफघ्न (कफ को मारने वाला) है।''

## इन्हें भी देखें
*परवल

## सन्दर्भ

## बाहरी कड़ियाँ
* कई आयुर्वेदिक गुण हैं कुंदरू में (वेबदुनिया)
* कुंदरू से करें डायबिटीज पर नियंत्रण (वेबदुनिया)
* कुंदरू की जैविक उन्नत खेती
* डायबिटीज में देशी दवाओं की उपयोगिता 
* ब्लड शुगर को घटाता है कुंदरू (नवभारत टाइम्स)
* कुन्दरू

श्रेणी:वनस्पति
श्रेणी:फल सब्ज़ियाँ
श्रेणी:सब्ज़ी
केतकी

**केतकी** एक छोटा सुवासित झाड़। इसकी पत्तियाँ लंबी, नुकीली, चपटी, कोमल और चिकनी होती हैं जिसके किनारे और पीठ पर छोटे छोटे काँटे होते हैं। यह दो प्रकार की होती है। एक सफेद, दूसरी पीली। सफेद केतकी को लोग प्राय: 'केवड़ा' के नाम से जानते और पहचानते हैं और पीली अर्थात्‌ सुवर्ण केतकी को ही केतकी कहते हैं। 

बरसात में इसमें फूल लगते हैं जो लंबे और सफेद होते है और उसमें तीव्र सुगंध होती है। इसका फूल बाल की तरह होता है और ऊपर से लंबी पत्तियों से ढका रहता है। इसके फूल से इत्र बनाया और जल सुगंधित किया जाता है। इससे कत्थे को भी सुवासित करते हैं। केवड़े का प्रयोग केशों के दुर्गंध दूर करने के लिए किया जाता है। प्रवाद है कि इसके फूल पर भ्रमर नहीं बैठते और शिव पर नहीं चढ़ाया जाता। इसकी पत्तियों की चटाइयाँ, छाते और टोपियाँ बनती हैं। इसके तने से बोतल बंद करने वाला कॉक बनाए जाते हैं। कहीं कहीं लोग इसकी नरम पत्तियों का साग भी बनाकर खाते हैं। वैद्यक में इसके शाक को कफनाशक बताया गया है।

#### '''केतकी के अन्य नाम:'''
इसका मूल नाम केतकी संस्कृत भाषा से आया है। तमिल में इसे कैथाई और ताई कहा जाता है

#### '''केतकी के फूल के उपयोग'''
केतकी का यह फूल काफी सुगन्धित होता है।केतकी के फूल से खासकर फैंसी परफ्यूम बनाए जाते हैं, 
----

**(2)** संगीत स

संबंधित एक रागिनी का नाम।

#### '''केतकी फूल का महत्व'''

यह एक सुगंधित फूल है जिसका इस्तेमाल अक्सर समारोहों और धार्मिक अनुष्ठानों में किया जाता है और इस हिसाब से केतकी फूल  का निम्नलिखित महत्व है:

**धार्मिक महत्व:** हिंदी धर्म में केतकी फूल को एक पवित्र फूल माना जाता है। इस फूल को सरस्वती और माता लक्ष्मी का प्रतीक हैं।

**औषधीय महत्व:** इस फूल में कुछ औषधीय गुण भी पाए जाते हैं इसलिए केतकी फूल का उपयोग औषधीय में भी किया जाता हैं।

## इन्हें भी देखें
* केवड़ा

## बाहरी कड़ियाँ
केतकी का फूल किस भगवान को चढ़ता है? 
केतकी
मधुमोम

thumb|right|200px|मधुमोम की भेली
**मधुमोम** या **मधुमक्खियों का मोम**, एपिस वंश की मधुमक्खियों द्वारा उनके छत्ते में उत्पादित एक प्राकृतिक मोम है। प्रत्येक श्रमिक मक्खी (मादा) के उदर में उपस्थित आठ मोमोत्पादक ग्रंथियों द्वारा मोम का उत्पादन किया जाता है। इन ग्रंथियों का आकार श्रमिक की आयु और उसकी दैनिक उड़ानों के दौरान इनमें आयी क्षीणता पर निर्भर करता है। ताजा उत्पादित मोम पारदर्शी और रंगहीन होता है पर मधुमक्खियों द्वारा चबाये जाने से यह अपारदर्शी हो जाता है। मधुकोश के इस सफेद रंग के मोम को उसका पीला या भूरा रंग, इसमें मिलने वाले पराग तेलों और पादपांश के कारण होता है। 

## गुण
यह बहुत ही फायदेमंद होता है ।

## उपयोग
मोम का उपयोग निम्नलिखित रूपों में किया जाता है जैसे- जूते की पॉलिश , मैशन पॉलिश , कार्बन पेपर , मोमजामा , क्रीम तथा मॉडल , मोमबत्ती के रूप में , बिजली के सामानों में इंसुलेटर के रूप में तथा मधुमक्खी पालन में पोल-आधार ( comb foundation ) बनाने में किया जाता है।

## सन्दर्भ

## इन्हें भी देखें
* पैराफिन मोम

## बाह्य सूची

श्रेणी:जैवनिम्‍ननीय सामग्री
श्रेणी:मधुमक्खी पालन
श्रेणी:मोमें
गर्भासन

thumb|
**गर्भासन** एक योगासन है इसमें शरीर का स्वरूप गर्भ में स्थित शिशु की भांति होता है। 

## इन्हें भी देखें
* गर्भासन को विस्तार से जानो'''
* हठयोग के आसनों की सूची

श्रेणी:योगासन
सूरण कुल

thumb|''Arum maculatum''
**सूरण कुल** (Family Araceae) पौधों का एक बड़ा कुल है जिसमें लगभग १०० वंश तथा १९०० स्पीशीज सम्मिलित हैं। ये विश्व के भाग से लेकर शीतोष्ण क्षेत्रों में पाए जाते हैं। इस कुल के कुछ सदस्य जलीय होते हैं, जैसे पिस्टिया (Pistia) जलगोभी, कुछ पौधों के तने ऊर्ध्व या आरोही होते हैं, जैसे मॉन्स्टेरा (Monstera) तथा कुछ अन्य सदस्यों में भूमिगत कंद अथवा प्रकंद, जैसे अमॉरफोफैलस (Amorphophalius) एवं कॉलोकेसिया (Colocasia) होते हैं। आरोही लताएँ उष्णकटिबंधी वर्षा वाले जंगलों में विशेष रूप से पाई जाती हैं।

पौधे अधिकांशत: शाकीय होते हैं जिनमें जलीय या दुग्धरस पाया जाता है। मलाया तथा अ्फ्रीका के उष्ण कटिबंध के कुछ स्पीशीज़ की पत्तियाँ दीर्घाकार होती हैं और ये स्पीशीज अत्यधिक फूलों वाले स्पेथ (Spathe) उत्पन्न करते हैं। इस स्पेथों से बड़ी अप्रिय दुर्गंध निकलती है। इन पौधों में परागण मुर्दाखोर मक्खियों (Carrion fly) द्वारा होता है।

फूल छोटे तथा उभयलिंगी (hermaphrodite) या उभय लिंगाश्रयी (Monoecious) होते हैं। फूल स्पाइक (Spike), जिसे स्पेडिक्स (Spadix) कहते हैं, पर लगे रहते हैं। स्पेडिक्स हरे, जैसे एरम (Arum) में, अथवा चमकदार रंग के, जैसे ऐथूरियम (Anthurium) में, स्पेथ से घिरा होता है।

सर्प पादप, जैसे ऐरिसिमा (Ariscaema) पहाड़ियों पर पाया जाता है, मॉन्स्टेरा डेलिसिओसा (Monstera delliciosa) फलों के लिए महत्वपूर्ण है, अमॉरफौफेलस अर्थात्‌ सूरन (Elephant footyam) तथा एरम "लार्ड्स एंड लेडीज' (Lords and Ladies) खाने योग्य प्रकंद उत्पन्न करते हैं। पोथॉस (Pothos) सजावटी आरोही लता है और इन्थूरियम ग्रीन हाउस का गमले में लगाया जाने वाला आकर्षक पौधा है।

## बाहरी कड़ियाँ
* CATE-Araceae (and Network Araceae)
* An interactive key to the genera of Araceae
* International Aroid Society
* list of publications (March 2008) for Dr. h.c. Josef Bogner

श्रेणी:वनस्पतियों का वर्गीकरण
श्रेणी:वनस्पति
श्रेणी:वर्गीकरण
हरिणपदी कुल

अंगूठाकार|कॉन्वाल्वुलेसी
**हरिणपदी कुल** (कॉन्वाल्वुलेसी, Convolvulaceae) द्विदालीय वर्ग के पौधों का एक कुल है जिसमें करीब ४५ जीनरा (genera) तथा १००० जातियों (Species) का वर्णन मिलता है। इस कुल के पौधे अधिकतर उष्णकटिबंध में पाए जाते हैं, यों तो इनकी प्राप्ति प्राय: सारे विश्व में है। पौधे अधिकांश एकवर्षीय तथा कुछ बहुवर्षीय होते हैं। कुछ लतास्वरूप परारोही तथा कुछ छोटे पौधों के रूप में उगा करते हैं। सफेद दूध सा पदार्थ पौधों के हरेक भाग में विद्यमान रहता है। जड़पद्धति (root system) बहुत विस्तृत होती है। जड़ें कभी कभी लंबी तथा पतली होती हैं, कुछ पौधों में ये मोटी, गूदादार तथा अधिक लंबी होती हैं, जैसे शकरकंद। इनमें खाद्य पदार्थ स्टार्च के रूप में विद्यमान होता है। अमरबेलि (Cuscuta) इसी कुल का पौधा है जो पराश्रयी और अन्य वृक्ष पर लिपटा हुआ फैला रहता है तथा अपनी जड़ें धँसाकर खाना आदि लेता रहता है।

तना नरम, कभी कभी पराश्रयी एवं लिपटा हुआ होता है। किसी किसी में पर्याप्त मोटा होता है। अमरबेलि में तना नरम तथा पीला होता है। पत्तियाँ सरल डंठलयुक्त तथा असम्मुख होती हैं। अमरबेलि में पत्तियाँ बहुत छोटी तथा शल्कपत्रवत्‌ (Scaly) होती हैं। पुष्प एकाकी (solitary) अथवा पुष्पक्रम (inflorescence) में पैदा होते हैं। ये पंचतयी (Pentamarous), जायांगाधर (Eypogynous) और नियमित होते हैं। बाह्यदलपुंज (Calx) पाँच तथा स्वतंत्र बाह्यदल का बना होता है। दलपुंज (Covolla) पाँच संयुक्तदली (gamopetalous) तथा घंटे के आकार का होता है। रंग भिन्न भिन्न परंतु अधिकांशत: गुलाबी होता है। पुर्मग (Androecium) पाँच पुकेसरों (Stamens) का दललग्न (epiepetalous) तथा अंतर्मुखी (introrse) होता है।

जायांग (Gynaecium) दो या तीन अंडव (Carpels) का होता है जो जुड़े हुए होते हैं। अंडाशय जयांगाधर (hypogynous) होता है। बीजांड (ovules) स्तंभीय (axile) बीजांडासन (Placenta) पर लगे रहते हैं तथा प्रत्येक कोष्ठक (locule) में इनकी संख्या प्राय: दो अथवा कभी कभी चार भी होती है। वर्तिका (Style) एक या तीन तथा वर्तिकाग्र (Stigma) दो या तीन भागों में विभाजित होता है। शहद सा पदार्थ एक विशेष अंग से पैदा होता है जो अंडाशय (ovary) के नीचे विद्यमान रहता है।

फल अधिकतर संपुटिका (Capsule) तथा कभी कभी बेरी (berry) होता है। बीज असंख्य होते हैं। संसेचनक्रिया कीड़ों द्वारा होती है।

इस कुल के कुछ मुख्य पौधे निम्न हैं :

(१) शकरकंदश् (ipomoea batata) यह पोषणतत्व से भरा होने के कारण खाने के काम आता है।

(२) करेम (Ipomoea reptaus) - यह पानी का पौधा है तथा इसे शाक के रूप में प्रयोग करते हैं।

(३) चंद्रपुष्प (moon flower, Ipomoea bona-nose) - इसके पुष्प शाम को खिलते हैं और प्रात: मुरझा जाते हैं।

(४) हिरनखुरी (Convolvulus arvensis) यह गेहूँ और जौ के खेतों में उगकर फसलों को हानि पहुँचाता है।

(५) अमरबेलि (Cuscuta) या आकाशबेलि - यह परारोही तथा पूर्ण पराश्रयी होता है।

## बाहरी कड़ियाँ
* Convolvulaceae in Topwalks
* Family Convolvulaceae Flowers in Israel

श्रेणी:वनस्पतियों का वर्गीकरण
शूलपर्णी

right|300px
**शूलपर्णी** (Holly), आइलेक्स (Ilex) जीनस का सामान्य नाम है। यह दोनों गोलार्धो के उष्ण तथा शीतोष्ण कटिबंधों में पाया जाता है। यह अपनी सुंदर पत्तियों एवं आकर्षक लाल बेरियों के कारण लगाया जाता है। इस वंश के वृक्ष या क्षुप (shrub) पर्णपाती (deciduous), या सदाहरित होते हैं। पर्णपाती स्पीशीज़ अधिकांशत: क्षुप होते हैं, जबकि सदाहरित स्पीशीज़ के वृक्ष छोटे, या मध्यम ऊँचाई के होते हें। वृक्ष की ऊँचाई प्राय: ४० से ५० फुट तथा कभी कभी १०० फुट तक होती है। शूलपर्णी के पादप एकलिंगी या उभयलिंगी (hermaphrodite) होते हैं।

इसकी पत्तियाँ प्राय: अरीय, पुष्प हरे तथा लाल, काली या कभी कभी पीली बेरियाँ होती है, जो शीत ऋतु पर्यंत डालियों पर रहती हैं। इस वृक्ष की लकड़ी, कठोर, भारी, सफेद तथा सुंदर गठन वाली होती है, जिसका उपयोग मापने के पैमाने को बनाने तथा फर्निचरों में अस्तर देने के लिए होता है। बगीचों में बाड़ लगाने के लिए शूलपर्णी का उपयोग किया जाता है। पतझड़ या वसंत ऋतु सदाहरित स्पीशीज़ लगाने का सर्वोत्तम समय है। शूलपर्णी के लगभग ३०० स्पीशीज ज्ञात हैं।

## चित्र दीर्घा

Image:Starr_020925-0058_Ilex_anomala.jpg|*Ilex anomala*
Image:Ilex chinensis1.jpg|*Ilex chinensis*
Image:Ilex pedunculosa5.jpg|*Ilex pedunculosa*
Image:Ilex rotunda5.jpg|*Ilex rotunda*
Image:winterberry1.jpg|*Ilex verticillata*
Image:Yunnan Holly Ilex yunnanensis Sprig 3008px.jpg|*Ilex yunnanensis*
Image:Contorted Hedgehog Holly.JPG|A contorted hedgehog holly.
Image:Starr_020925-0058_Ilex_anomala.jpg|*Ilex anomala*
Image:Ilex chinensis1.jpg|*Ilex chinensis*
Image:Ilex pedunculosa5.jpg|*Ilex pedunculosa*
Image:Ilex rotunda5.jpg|*Ilex rotunda*
Image:Yunnan Holly Ilex yunnanensis Sprig 3008px.jpg|*Ilex yunnanensis*


श्रेणी:औषधीय पादप
कर्णमल

right|thumb|150px|रूई की एक फुरेरी पर गीला मानव कर्णमैल
अंगूठाकार|कान की मैल
**कान का मैल** या **कर्णमल** (ग्रामीण क्षेत्रों में 'ठेक', 'खोंठ' या खूँट भी कहते हैं), मानव व दूसरे स्तनधारियों की बाह्य कर्ण नाल के भीतर स्रावित होने वाला एक एक पीले रंग का मोमी पदार्थ है। यह मानव की बाह्य कर्ण नलिका की त्वचा को सुरक्षा प्रदान करता है साथ ही यह सफाई और स्नेहन में भी सहायता करता है। यह मैल कुछ हद तक कान को जीवाणु, कवक, कीटों और जल से भी सुरक्षा प्रदान करता है। अत्यधिक या ठूंसा हुआ मैल कान के पर्दे पर दबाव डाल कर बाह्य श्रवण नलिका को अवरुद्ध करके व्यक्ति की श्रवण शक्ति को क्षीण कर सकता है।

## उत्पादन
कर्णमल का उत्पादन मानव कर्ण नाल के बाहरी एक तिहाई उपास्थीय भाग में होता है। यह वसामय ग्रंथियों द्वारा स्रावित चिपचिपे स्राव और एपोक्राइन स्वेद ग्रंथियों द्वारा स्रावित एक कम चिपचिपे स्राव का मिश्रण होता है।

## संघटन
कर्णमल के प्राथमिक घटक कर्ण नाल की मृत त्वचा है। कर्णमल का लगभग 60% हिस्सा किरेटिन, 12-20% संतृप्त और असंतृप्त लंबी श्रृंखला वाले वसीय अम्ल, अल्कोहल, स्क्वालीन और 6-9% कोलेस्ट्रॉल होता है।

भय, तनाव और चिंता की स्थितियों में सेरुमिनस ग्रंथियों द्वारा कर्णमल का अत्यधिक उत्पादन हो सकता है।

### प्रकार
अनुवांशिक रूप से कर्णमल मुख्यतः दो प्रकार का होता है: -
* आद्र कर्णमल (प्रभावी)
* शुष्क कर्णमल (अप्रभावी)

## कार्य
### सफाई

### स्नेहन
### जीवाणुरोधी और कवकरोधी प्रभाव

## उपचार

## प्रयोग

## सन्दर्भ
 

## बाहरी कड़ियाँ
* मैल से भर गए हों कान तो..
* कैसे करें कानों की देखभाल
क्षुप

right|300px|thumb|एक झाड़ी
**क्षुप** या झाड़ी (shrub or bush) वृक्षों से इस मामले में अलग हैं कि इनकी उँचाई कम होती है (५-६ मीटर से कम) और बहुत से तने होते हैं।

*
श्रेणी:पौधे
श्रेणी:वनस्पति आकृति-विज्ञान
श्रेणी:पादप जीव-रूप
श्रेणी:स्वभाव के अनुसार पौधे
साइपरेसी

right|thumb|300px|सोनोप्लेक्टस लैकस्ट्रिस (Schoenoplectus lacustris)

**साइपरेसी** (Cyperaceae) घास सदृश शाक का कुल है जिसके पौधे एकबीजपत्री तथा दलदली भूमि में उगते हैं। इस कुल के पौधे मुख्यत: बहुवर्षी होते हैं।

साइपरेसी कुल के ८५ वंश और लगभग ३,२०० स्पीशीज ज्ञात हैं। ताड़कुल (Palmae) तथा लिलिएसी (Liliaceae) कुल के बीजों के अंकुरण की तरह साइथरेसी कुल के बीजों का अंकुरण होता है। प्रति वर्ष की नवीन शाखा पिछली पर्वसंधी से संलग्न रहती है। प्राय: तना वायव तथा त्रिभुजी होता है और पत्तियाँ तीन पंक्तियों में रहती हैं। सूक्ष्म पुष्प स्पाइकिका (spikelet) में व्यस्थित रहते हैं। साइपीरस (Cyperus) वंश तथा कैरेक्स या नरइवंश (Carex) के फूल नग्न होते हैं। विरल दशा में ही फूल में छह शल्कवाला परिदलपुंज (perianth) रहता है। परिदलपुंज का प्रतिनिधित्व रोएँ या शूक से होता है। फल में सामान्यत: तीन और कभी-कभी दो पुंकेसर (stamen) होते हैं। स्त्री केसर (pistil) में दो या तीन अंडप होते हैं, जो मिलकर अंडाशय बनाते हैं जिसमें कई वर्तिकाएँ (style) एवं एक बीजांड (ovule) होता है। पुष्प प्राय: एकलिंगी (unisexual) होते हैं और वायु द्वारा परागण होता है। फल में एक बीज होता है तथा इसका छिलका कठोर एवं चर्म सदृश होता है। सपस (Scirpus), रिंगकॉस्पोरा (Rynchospora), साइपीरस तथा कैरेक्स इस कुल के प्रमुख वंश हैं। कैरैक्स वंश के पौधे चटाई बनाने के काम में आते हैं।

## बाहरी कड़ियाँ
* Cyperaceae in L. Watson and M.J. Dallwitz (1992 onwards). *[https://web.archive.org/web/20101213041459/http://delta-intkey.com/angio/ The families of flowering plants]: descriptions, illustrations, identification, information retrieval.* Version: 27 अप्रैल 2006. https://web.archive.org/web/20070103200438/http://delta-intkey.com/.
* CYPERACEAE Interactive Identification Keys @ LSU Herbarium
* Interactive Identification Key to CAREX @ LSU Herbarium
* Family Cyperaceae Flowers in Israel

श्रेणी:साइपरेसी
श्रेणी:वनस्पति
परमाणु जनदायित्व विधेयक

**परमाणु जनदायित्व विधेयक** यानी परमाणु दायित्व विधेयक परमाणु दुर्घटना की स्थिति में संबंधित पक्षों के दायित्व को निर्धारित करने वाला विधेयक है। 25 अगस्त को सरकार ने इस विधेयक को संसद में प्रस्तुत किया। 2008 के भारत-अमेरिका असैन्य परमाणु संधि को लागू कराने की दिशा में इस विधेयक को अंतिम कदमों के रूप में देखा जा रहा है। ये विधेयक उन अमेरिकी कंपनियों के लिए आवश्यक है जो भारत में परमाणु सामाग्री या रिएक्टरों की आपूर्ति करेंगे। परमाणु दुर्घटना की स्थिति में उन कंपनियों को अमेरिका में बीमा का भुगतान मिल सके, इसके लिए ये कानून आवश्यक है। इस विधेयक के अधिनियम बनने के बाद भारत उन देशों की कतार में शामिल हो जाएगा, जिनके पास ये कानून है।

इस विधेयक को लेकर सरकार को विपक्ष की ओर से भारी प्रतिरोधों का सामना करना पड़ा. विधेयक के कई अंशों पर विपक्ष को आपत्ति रही। वामदलों ने तो विधेयक को असंवैधानिक और जनविरोधी करार दिया। विपक्ष का कहना है कि सरकार ने अमेरिका के दबाव में इस विधेयक को तैयार किया। इस विधेयक में परमाणु या नाभिकीय संयंत्र संचालक द्वारा दुर्घटना की स्थिति में दिए जाने वाले अधिकतम मुआवजे को पांच सौ करोड़ रुपये रखा गया है।

इस विधेयक के लिए नाभिकीय ऊर्जा अधिनियम-1962 को संशोधित करना पड़ेगा. भोपाल गैस त्रासदी को देखते हुए औद्योगिक दुर्घटना को भारत में संवेदनशील मुद्दा माना जा रहा है, जिसमें पच्चीस हजार से भी ज्यादा लोग मारे गए थे, इसे विश्व की सबसे बड़ी औद्योगिक त्रासदी माना जाता है।

## परमाणु जनदायित्व विधेयक की आवश्यकता
भारत 2020 तक परमाणु ऊर्जा संयंत्रों में विद्युत के उत्पादन को पांच गुना यानी 20,000 मेगावाट तक बढ़ाना चाहता है। 2032 तक इसे 63000 मेगावाट तक ले जाना चाहता है। अगर भारत ऐसा कर लेगा है तो भारत अपनी आवश्यकता का पच्चीस प्रतिशत ऊर्जा परमाणु संयंत्रों से उत्पादन करेगा। वर्तमान में भारत करीब 4000 मेगावाट परमाणु बिजली पैदा कर रहा है। परमाणु ऊर्जा उत्पादन बढ़ाने के लिए इसमें विदेशी कंपनियों और आपूर्तिकर्ताओं को शामिल करना होगा। 
हालांकि इस तरह के विधयक के लिए भारत को अंतर्राष्ट्रीय बाध्यता नहीं है, पर अमेरिकी कंपनियों जनरल मोटर और वेस्टिंग हाउस को इस क्षेत्र में व्यापार के लिए आमंत्रित करने के लिए इस विधेयक की आवश्यकता है। इस विधेयक से ये कंपनियां अपने देश में बीमा का पैसा ले सकेंगे। इसलिए भारत-अमेरिका परमाणु समझौते के लिए क्रियान्वयन के लिए ये विधेयक और कानून जरूरी है।
इस विधेयक का दूसरा उद्देश्य दुर्घटना की स्थिति में प्रभावित लोगों की मदद के लिए सरकार और संचालकों को आर्थिक और कानूनी दायित्व अनुबंधित करना है। 
हालांकि तकनीकी विकास ने दुर्घटना की आशंकाओं को काफी कम कर दिया है, लेकिन इसके नकारात्मक प्रभावों को दरकिनार नहीं किया जा सकता है।

इस विधेयक पर पर आपत्ति इस बात को लेकर है कि दुर्घटना की स्थिति में दिया जाने वाला मुआवजा अपर्याप्त और असंतोषजनक है। दूसरी ओर, विधेयक में ऐसे भी प्रावधान है, जो काफी हद तक परमाणु सामाग्री आपूर्तिकर्ताओं और संचालकों को दायित्वों से मुक्त कर देती है।
## अनुच्छेद-6
## अनुच्छेद-7
## अनुच्धेद17
## अनुच्छेद-18
## अनुच्छेद-35

## सन्दर्भ
गिद्ध

right|thumb|300px|समूह में गिद्ध

**गिद्ध** शिकारी पक्षियों के अंतर्गत आनेवाले मुर्दाखोर पक्षी हैं, जिन्हें गृद्ध कुल (Family Vulturidae) में एकत्र किया गया है। ये सब पक्षी दो भागों में बाँटे जा सकते हैं। पहले भाग में अमरीका के कॉण्डर (Condor), किंग वल्चर (King Vulture), कैलिफोर्नियन वल्चर (Californian Vulture), टर्की बज़र्ड (Turkey Buzzard) और अमरीकी ब्लैक वल्चर (American Black Vulture) होते हैं और दूसरे भाग में अफ्रीका और एशिया के राजगृद्ध (King Vulture), काला गिद्ध (Black Vulture), चमर गिद्ध (White backed Vulture), बड़ा गिद्ध (Griffon Vulture) और गोबर गिद्ध (Scavenger Vulture) मुख्य हैं।

ये कत्थई और काले रंग के भारी कद के पक्षी हैं, जिनकी दृष्टि बहुत तेज होती है। शिकारी पक्षियों की तरह इनकी चोंच भी टेढ़ी और मजबूत होती है, लेकिन इनके पंजे और नाखून उनके जैसे तेज और मजबूत नहीं होते। ये झुंडों में रहने वाले मुर्दाखेर पक्षी हैं जिनसे कोई भी गंदी और घिनौनी चीज खाने से नहीं बचती। ये पक्षियों के सफ़ाई कर्मी हैं जो सफाई जैसा आवश्यक काम करके बीमारी नहीं फैलने देते।

ये किसी ऊँचे पेड़ पर अपना भद्दा सा घोंसला बनाते हैं, जिसमें मादा एक या दो सफेद अंडे देती है।
## प्रजातियाँ
भारत में गिद्ध की जो प्रजातियाँ पायी जाती हैं वह इस प्रकार हैं:-
*भारतीय गिद्ध (Gyps indicus)
*लंबी चोंच का गिद्ध (Gyps tenuirostris)
*लाल सिर वाला गिद्ध (Sarcogyps calvus)
*बंगाल का गिद्ध (Gyps bengalensis) 
*सफ़ेद गिद्ध (Neophron percnopterus ginginianus)
## पतन
यह जाति आज से कुछ साल पहले अपने पूरे क्षेत्र में प्रचुर मात्रा में पायी जाती थी। १९९० के दशक में इस जाति का ९७% से ९९% पतन हो गया है। इसका मूलतः कारण पशु दवाई डाइक्लोफिनॅक (diclofenac) है जो कि पशुओं के जोड़ों के दर्द को मिटाने में मदद करती है। जब यह दवाई खाया हुआ पशु मर जाता है और उसको मरने से थोड़ा पहले यह दवाई दी गई होती है और उसको भारतीय गिद्ध खाता है तो उसके गुर्दे बंद हो जाते हैं और वह मर जाता है। अब नई दवाई मॅलॉक्सिकॅम meloxicam आ गई है और यह हमारे गिद्धों के लिये हानिकारक भी नहीं हैं। जब इस दवाई का उत्पादन बढ़ जायेगा तो सारे पशु-पालक इसका इस्तेमाल करेंगे और शायद हमारे गिद्ध बच जायें।
## इन्हें भी देखें
*भारतीय गिद्ध
*लंबी चोंच का गिद्ध
*लाल सिर वाला गिद्ध
*बंगाल का गिद्ध
*सफ़ेद गिद्ध
## बाहरी कड़ियाँ
* Vulture videos on the Internet Bird Collection
* Ventana Wildlife Society
* Vulture observatory in Spain
## सन्दर्भ

श्रेणी:शिकारी पक्षी
श्रेणी:भारत के पक्षी
श्रेणी:गिद्ध
श्रेणी:कॉमन्स पर निर्वाचित चित्र युक्त लेख
श्रेणी:मुर्दाखोर
खैर (पक्षी)

**खैर** भारतीय पहाड़ी पक्षी जो प्राय: ४ हजार से १५ हजार फुट की ऊँचाई पर ही देखने में आता है। किंतु अपनी शर्मीली आदत के कारण यह सरलता से देखने में नहीं आता। अपनी तेज आवाज के आधार पर ही उसके कहीं होने का पता चलता है। वह हमेशा घनी झाड़ियों में घुसा रहता है। पेड़ पर कभी नहीं चढ़ता। यदा कदा कीड़े मकोड़ों की तलाश में घास के मैदानों में भी इसके झुंड दिखाई पड़ जाते हैं।

यह पक्षी आकार में छोटा, महज ६ इंच का होता है। इसके पीठ और डैने का रंग खैरा (कत्थई) होता है; सिर का ऊपरी भाग ललछौंह और आँख के ऊपर एक सफेद लकीर होती है। दुम के पैरों के सिरे सफेद और नीचे का हिस्सा हलका पीलापन लिए सफेद होता है।

## इन्हें भी देखें
* खैर (वृक्ष)

श्रेणी:पक्षी
खरबानक

**खरबानक** टिट्टिभ (टिटिहरी) वर्ग का एक प्रसिद्ध पक्षी। इसे गुलिन्दा, चहा, करबानक, लंबी, खरमा, पाणविक आदि भी पुकारते हैं। इसके नर और मादा दोनों ही एक ही रंगरूप के होते हैं। यह पक्षी लगभग १६ इंच लंबा होता है। शरीर का रंग राखीपन लिए होता है, उस पर गाढ़ी भूरी लकीर और चिह्न होते हैं। पीठ की चित्तियाँ घनी और नीचे की ओर बिखरी बिखरी सी रहती हैं। आँख पर होकर एक काली धारी सिर के बगल तक आती है। इसके ऊ पर और नीचे की ओर एक हलकी भूरी लकीर होती है। डैने भूरे, दुम राख के रंग की और नीचे का हिस्सा सफेद होता है। गर्दन और पूँछ के नीचे का भाग ललछौंह भूरा और सीने पर खड़ी गाढ़ी भूरी धारियाँ होती हैं। आँख चटक पीली और चोंच तथा टाँगे पीली होती है।

यह बाग बगीचों और जंगलों के निकट जहाँ सूखे ताल और नरकुल तथा सरपत की झाड़ियाँ हो, प्राय: रहता है। यह एकदम भूमि पर रहनेवाला पक्षी है और अपना सारा समय खुले मैदान में घूमकर बिताता है। यह अपनी खूराक के लिए दिन की अपेक्षा रात में चक्कर लगाता है। अपने मटमैले रंग के कारण लोगों का ध्यान इसकी ओर तब तक आकृष्ट नहीं हो पाता जब तक यह आवाज कर भागता या उड़ता नहीं। खतरे के समय यह पर समेट कर जमीन में दुबक जाता है। सामान्यत: यह अकेले या जोड़े में रहता है। इसका मुख्य भोजन कीड़े मकौड़े हैं।

## प्रजातियाँ
इसकी दस प्रजातियों का विवरण नीचे दिया गया है-

## बाहरी कड़ियाँ
*'''गुलिन्दा'''
*के चूजे की मौत पर.html चहा के चूजे की मौत पर

श्रेणी:भारत के पक्षी
भारतीय और पाश्चात्य ज्योतिष

भारतीय ज्योतिष पद्धति निरयण (Indian Nirayan Astrology) के सिद्धांत को मानती है। जबकि पाश्चात्य ज्योतिष सायन (Sayan Astrology) पर आधारित है। भविष्य को जानने की चाहत सभी मनुष्य में रहती है चाहे वह भारत का हो अथवा पश्चिमी देशों में रहना वाला हो। भविष्य जानने का तरीका भले ही अलग है परंतु ग्रह और ज्योतिष सिद्धांत को वह भी स्वीकार करते हैं एवं कई स्थानों पर दोनों में समानताएं भी हैं।
250px|भारतीय और पाश्चात्य ज्योतिष के परिचय तथा तत्व|

## ज्योतिष परिचय
आकाश मंडल में ग्रहों की चाल और गति का मानव जीवन पर सूक्ष्म प्रभाव पड़ता है। इस प्रभाव का अध्ययन जिस विधि से किया जाता है उसे ज्योतिष कहते हैं। भारतीय ज्योतिष वेद का एक भाग है। वेद के छ अंगों में इसे आंख यानी नेत्र कहा गया है जो भूत, भविष्य और वर्तमान को देखने की क्षमता रखता है। वेदों में ज्योतिष को महत्वपूर्ण स्थान दिया गया है। वैदिक पद्धति पर आधारित भारतीय ज्योतिष फल प्राप्ति के विषय में जानकारी देता है साथ ही अशुभ फलों और प्रभावो से बचाव का मार्ग भी देता है लेकिन पाश्चात्य ज्योतिष सिर्फ दृष्ट फलों की बात करता है। दोनों समान रूप से अवैज्ञानिक है।

## भारतीय और पाश्चात्य ज्योतिष के तत्व
आकाश में चमकते हुए पिण्डों को ज्योतिः कहते हैं तथा उनको आधार मानकर प्रणीत किया गया शास्त्र ज्योतिष शास्त्र कहलाता है। वैदिककाल से ही आकाश और आकाश में विचरण करने वाले ये पिण्ड मानवों की जिज्ञासा का विषय बने हुए है और प्रकृति पर इनका प्रभाव सदा से ही उत्सुक्ता व अनुसंधान के लिए उन्हे प्रेरित करता रहा। भारतीय पद्धति निरयण (Indian Nirayan Astrology) के सिद्धांत को मानता है जबकि पाश्चात्य ज्योतिष सायन (Sayan Astrology) पर आधारित है। भारतीय ज्योतिष पद्धति (Vedic Astrology) में अदृष्ट फल का विचार अदृष्ट निरयण मेषादि ग्रहों या निरयण पद्धति (Nirayan Astrololgy System) और ग्रह-वेध, ग्रहण सहित दृष्ट फल का विचार दृष्ट सयन मेषादि ग्रहों के आधार पर होता है। वेदों में कर्म के आधार पर तीन प्रकार के फलों का वर्णन किया गया है इसे ही अदृष्ट फल कहा गया है। इन अदृष्ट फलों के विषय में पाश्चात्य ज्योतिष खामोश रहता है क्योंकि पाश्चात्य ज्योतिष में अदृष्ट फलों की परिकल्पना ही नहीं है। यहां दृष्ट फल का आंकलन सर्वेक्षण पद्धति के आधार पर होता है।

वेदों मे ज्योतिष के तीन स्कंध बताये गये हैं- सिद्धांत स्कन्ध, संहिता स्कन्ध और होरा स्कन्ध। व्यक्ति के जीवन पर ग्रहों का फल फल जानने के लिए जिस जन्म कुण्डली का निर्माण होता है उसका आधार होरा स्कन्ध है, यानी जन्म कुण्डली का निर्माण होरा स्कन्ध के आधार पर होता है। सिद्धांत स्कन्ध सृष्टि की उत्पत्ति और प्रलय काल के दौरान ग्रहों की स्थिति एवं काल गणना के काम आता है। संहिता स्कन्ध के आधार पर ग्रह, नक्षत्रों एवं आपदाओं, वास्तु विद्या, मुहूर्त, प्रश्न ज्योतिष के विषय में गणना किया जाता है।

भारतीय ज्योतिष की मान्यता के अनुसार व्यक्ति का जन्म और भाग्य का आधार कर्म होता है यानी भारतीय ज्योतिष कर्मफल और पुनर्जन्म को आधार मानता है। पाश्चात्य ज्योतिष में पुनर्जन्म और कर्मवाद की मान्यता नहीं होने से सभी प्रकार के फलों का विचार सायन पद्धति से होता है। सायन पद्धति और निरयन पद्धति में यह अंतर है कि जहां निरयन में कोई ग्रह किसी राशि से ७ अंश पर होता है वहीं सायन पद्धति में वही ग्रह उससे दूसरी राशि के १ अंश पर होता है।

## बाहरी कड़ियाँ
सन्दर्भ हिन्दी ज्योतिष

श्रेणी:ज्योतिष
काकनी स्कूल

**काकनी स्कूल**, स्काटलैंड के साहित्यालोचकों द्वारा लंदन के एक विशिष्ट लेखकवर्ग के लिए प्रयुक्त एक तिरस्कारपूर्ण अभिव्यक्ति थी। "काकनी' (Cockney) शब्द का प्रगोग सबसे पहले अंग्रेजी के प्रसिद्ध समालोचक लॉकहर्ट ने कीट्स की रचनाओं के लिए किया था। तत्पश्चात्‌ १८१८ ई. "ब्लैकउड्स मैगज़ीन" में प्रकाशित एक धारावाहिक लेख का शीर्षक "काकनी स्कूल" के नाम से सामने आया। उक्त पत्रिका ने शेली तथा हैज़लिट को भी काकनी लेखकों की श्रेणी में रखा था, लेकिन आक्रमण, मुख्यतया ले हंट तथा कीट्स पर ही किया गया था। काकनी लेखकों को लेकर जो कुछ भी लिखा गया, उसमें न केवल उक्त लेखकों के कृतित्व अपितु व्यक्तित्व को भी निम्न तथा कुत्सित बताया गया है।

स्कूल, काकनी
स्कूल, काकनी
स्कूल, काकनी
खूड

khoor
शेखावाटी क्षेत्र का खूड ठिकाना सीकर जिले में जिला मुख्यालय से २७ किलोमीटर दूर सीकर डीडवाना (नागौर) रोड पर स्थित है | इस से ५ किलोमीटर की दूर पर बाडलवास (Badalwas) इस्थित है।

### अर्थव्यवस्था
आजादी से पूर्व यह क़स्बा जहाँ आस-पास के गांवों का प्रशासनिक केंद्र था वही आज यह क़स्बा आस-पास के गांवों के विद्यार्थियों का प्रमुख शिक्षा केंद्र होने के अलावा आस-पास के गांवों के लोगो के आम जरुरत के सामान की खरीददारी करने का मुख्य बाजार है।

### इतिहास
ठिकाना खूड़ के आखरी राजा राव मंगल सिंह जी थे  उनके संतान न होने के कारण आज खूड़ किला सुनसान हैं।

विक्रम संवत 1709 में खंडेला के राजा वर सिंह देव ने अपने पुत्र श्याम सिंह को आजीविका के लिए 7 गांव सहित सुझाव दिया था तत्कालीन परिस्थितियों का लाभ उठाकर ठाकुर श्याम सिंह जी ने बाण सहित क्षेत्र के 12 गांव पर अधिकार कर लिया और खुद को अपनी राजधानी बनाया।

इससे पूर्व खूड़ पर टांग राजपूतों का आधिपत्य था जिन्हें यहां से निकालकर श्याम सिंह जी ने इन गांवों को अपनी जागीर में मिला दिया इस दूर पर ठाकुर श्याम सिंह जी के बाद उनके दस अन्य वंशजों ने शासन किया इसके संस्थापक ठाकुर श्याम सिंह जी ने हरिपुरा गांव में मुगल सेना के खिलाफ रक्त रंजित युद्ध कर अपनी तलवार का जौहर दिखाया था उनके वंशज ठाकुर रूप सिंह जी ने फतेहपुर के नवाब सरदार खान के खिलाफ युद्ध में भाग लेकर शेखावाटी से मुस्लिम राज्य में रॉव शिव सिंह जी ठाकुर सादुल सिंह जी को सक्रिय सहयोग दिया था रूप सिंह के पुत्र मल्हार राव होलकर के युद्ध करते हुए अपने प्राणों का उत्सर्ग किया था विक्रम संवत 1837 में या के ठाकुर भगत सिंह जी ने खाटू श्याम जी मंदिर के रक्षार्थ मुगल सेनापति मुर्तजा अली प्रदेश के खिलाफ युद्ध में भाग लिया और अपनी तलवार के जौहर दिखाते हुए सनातन धर्म की रक्षा में अपने प्राणों का बलिदान दिया था मुगलों से भयंकर युद्ध करते हुए झुझर हुए ।वहीं उनके भाई गुलाब सिंह जीवन युद्ध करते हुए थे भगतपुरा युद्ध करते हुए घायल हुए थे इससे यहां के शासकों ने मराठा वह मुगल आक्रांता ओं का समय-समय पर मुकाबला किया और युद्ध में वीरता प्रदर्शित कर इतिहास में अपना नाम दर्ज करवाया।

  यहां के शासकों ने खूड़, रूपगढ़ में किले महल बनवाने अपने अधीन अन्य गांव में कई इमारतें अपने अधीन अन्य गांवों में कई इमारतें , क्षत्रिया ,गोसला, पाढसालाओ आदि का निर्माण कराया खूड़ के 11वे आखरी ठाकुर मंगल सिंह जी स्वतंत्रता प्रेमी समाज सुधारक राष्ट्रभक्त गौ सेवक शिक्षा प्रेमी गांधीजी के खादी ग्रामोद्योग कार्यक्रम के समर्थक एवं उच्च विचारों के तपस्वी पुरुष थे आपने मेयो कॉलेज शिक्षा से शिक्षा ग्रहण की, विभाग जयपुर के सवाई मानसिंह गार्डस में कप्तान के पद पर रहे शानदार व्यक्तित्व के धनी ठाकुर मंगल सिंह जी के जीवन में सदा उच्च विचारों के दर्शन होते थे उन्होंने शिक्षा के प्रसार के लिए विद्यालयों का निर्माण करवाया । 

मुकट सिंह शेखावत  के बारे में और जनकारी

### जनगणना
गाँव की जनसंख्या 6540 है- 2011 की जनगणना के अनुसार।

### सन्दर्भ

श्रेणी:राजस्थान के गाँव
श्रेणी:सीकर ज़िले के गाँव
श्रेणी:आधार
भारतीय फ़िल्म अभिनेत्रियों की सूची

यह **भारतीय फिल्म अभिनेत्रियों की सूची** है।

## अ

* अंजली पाटिल
* अक्षरा हासन
* अथिया शेट्टी
* अमायरा दस्तूर
* अमृता प्रकाश

## उ

* उदिता गोस्वामी
* उर्वशी शर्मा
* उर्वशी रौतेला

## ए

* एरिका कार
* एवलिन शर्मा

## क

* करीना कपूर खान
* कावेरी झा

## च

* चार्मी कौर

## ज

* ज़रीन खान
* जेनेलिया डिसूज़ा
* जैस्मिन भसीन

## ड

* डायना पेंटी

## त

* तापसी पन्नू

## द

* दिव्या खोसला कुमार
* दिशा पटानी
* दीक्षा सेठ

## न

* नगमा
* नयनतारा
* नवनीत कौर
* निडर नाडिया
* नित्या मेनन
* निम्रत कौर

## प

* परिणीति चोपड़ा
* पायल घोष
* पूजा भट्ट
* पूजा हेगड़े
* प्राची शाह
* प्रियामणि

## म

* मधुरा नायक
* मधुरिमा तुली
* महक चहल
* मिनीषा लाम्बा
* मेघा गुप्ता
* मोना सिंह

## य

* यामी गौतम
* युविका चौधरी

## र

* रम्या कृष्णन
* राइमा सेन
* राधिका आप्टे
* रीमा सेन
* रुखसार रहमान
* रुबीना अली

## व

* वाणी कपूर

## श

* शोभना
* श्रद्धा कपूर
* श्रद्धा निगम
* श्रुति सेठ

## स

* भारती सिंह
* सुचित्रा कृष्णमूर्ति
* सुमोना चक्रवर्ती
* सुरवीन चावला
* सोनल चौहान
* सोनाक्षी सिन्हा
* सौन्दर्या

## ह

* हंसिका मोटवानी
* हर्षाली मल्होत्रा
* हुमा क़ुरैशी (अभिनेत्री)

## सन्दर्भ

## बाहरी कड़ियाँ

श्रेणी:भारतीय अभिनेत्री
श्रेणी:भारतीय फ़िल्मों से संबंधित सूचियाँ
शीघ्रपतन

शीघ्रपतन का अर्थ है यौन संबंध के दौरान अचानक वीर्यस्राव हो जाना, जो कि सामान्य रूप से यौन संबंध की अवधि को बढ़ाने में असफलता का कारण बन सकता है। यह एक सामान्य सेक्सुअल परिस्थिति है और कई पुरुषों को प्रभावित कर सकती है। यह कई कारणों से हो सकता है, जैसे कि अत्यधिक रूप से उत्तेजित होना, अत्यधिक स्त्रेस, यौन समस्याएं, न्यूरोलॉजिकल कारण, आदि। इस समस्या का समाधान करने के लिए विभिन्न उपाय और उपचार मौजूद हैं जैसे कि व्यायाम, योग, ध्यान, डॉक्टर की सलाह लेना, आदि। 

सेक्स के मामले में यह शब्द शिवम् जी 9 सितंबर 2025के स्खलन के लिए प्रयोग किया जाता है। पुरुष की इच्छा के विरुद्ध उसका वीर्य अचानक स्खलित हो जाए, स्त्री सहवास करते हुए संभोग शुरू करते ही वीर्यपात हो जाए और पुरुष रोकना चाहकर भी वीर्यपात होना रोक न सके, अधबीच में अचानक ही स्त्री को संतुष्टि व तृप्ति प्राप्त होने से पहले ही पुरुष का वीर्य स्खलित हो जाना या निकल जाना, इसे शीघ्रपतन होना कहते हैं। इस व्याधि का संबंध स्त्री से नहीं होता, पुरुष से ही होता है और यह व्याधि सिर्फ पुरुष को ही होती है।
शीघ्र पतन की सबसे खराब स्थिति यह होती है कि सम्भोग क्रिया शुरू होते ही या होने से पहले ही वीर्यपात हो जाता है। सम्भोग की समयावधि कितनी होनी चाहिए यानी कितनी देर तक वीर्यपात नहीं होना चाहिए, इसका कोई निश्चित मापदण्ड नहीं है। यह प्रत्येक व्यक्ति की मानसिक एवं शारीरिक स्थिति पर निर्भर होता है। 

समय से पहले वीर्य का स्खलित हो जाना शीघ्रपतन है। यह “समय” कोई निश्चित समय नहीं है पर जब “एंट्री” के साथ ही “एक्सिट” होने लगे या स्त्री-पुरुष अभी चरम पर न हो और स्खलन हो जाए तो यह शीघ्रपतन (Premature Ejaculation) है। ऐसे में असंतुष्टि, ग्लानी, हीन-भावना, नकारात्मक विचारो का आना एवं अपने साथी के साथ संबंधों में तनाव आना मुमकिन है।

यहाँ यह समझ लेना जरूरी है कि जरूरी नहीं है कि हर वह व्यक्ति जिसका वीर्यस्खलन शीघ्र होता है शीघ्रपतन का शिकार है। हो सकता है व्यक्तिविशेष किसी शारीरिक विषमता का शिकार हो और यह समस्या स्थाई हो पर इस हेतु अच्छे विशेषग्य से परामर्श आवश्यक है।
इंटरकोर्स शुरू होने से 60सैकंड के भीतर ही अगर किसी पुरूष का वीर्य-स्खलन हो जाता है तो इसे शीघ्र-पतन (premature ejaculation) कहा जायेगा। इंटरनेशनल सोसाइटी ऑफ सैक्सुयल मैडीकल के विशेषज्ञों ने पहली बार इस शीघ्र-पतन की पारिभाषित किया है….रिपोर्ट में यह भी कहा गया है कि विश्व भर में 30 फीसदी पुरूष इस यौन-व्याधि (Sexual disorder) से परेशान हैं।

शीघ्र पतन की सबसे खराब स्थिति यह होती है कि सम्भोग क्रिया शुरू होते ही या होने से पहले ही वीर्यपात हो जाता है। सम्भोग की समयावधि कितनी होनी चाहिए यानी कितनी देर तक वीर्यपात नहीं होना चाहिए, इसका कोई निश्चित मापदण्ड नहीं है। यह प्रत्येक व्यक्ति की मानसिक एवं शारीरिक स्थिति पर निर्भर होता है। सेक्‍स के दौरान कुछ देर तक लंबी सांस जरूर लें। यह प्रक्रिया शरीर को अतिरिक्‍त ऊर्जा प्रदान करती है। आपको मालूम होना चाहिए कि एक बार के सेक्स में करीब 400 से 500 कैलोरी तक ऊर्जा की खपत होती है। इसलिए अगर संभव हो सके तो बीच-बीच में त्‍वरित ऊर्जा देने वाले तरल पदार्थ जैसे ग्लूकोज, जूस, दूध आदि का सेवन कर सकते हैं। इसके अलावा आपसी बातचीत भी आपको स्थायित्व दे सकता है। ध्‍यान रखें, संभोग के दौरान इशारे में बात न करके सहज रूप से बात करें।

डर, असुरक्षा, छुपकर सेक्स, शारीरिक व मानसिक परेशानी भी इस समस्या का एक कारण हो सकती है। इसलिए इससे बचने का प्रयत्‍न करें। इसके अलावे कंडोम का इस्तेमाल भी इस समस्या के निजात के लिए सहायक हो सकता है

## इन्हें भी देखें
* वीर्य स्खलन
* अनुर्वरता
* नपुंसकता
* स्वप्नदोष

## सन्दर्भ
किंगडम ऑफ ड्रीम्स

**किंगडम ऑफ ड्रीम्स**, ग्रेट इंडिया नौटंकी कंपनी जो कि विज़क्राफ्ट इंटरनेशनल एंटरटेनमेंट प्राइवेट लिमिटेड और अपरा ग्रुप ऑफ कम्पनीज़ का एक संयुक्त उद्यम है, द्वारा स्थापित और संचालित एक गीत-नाट्य रंगमंच (ओपेरा थियेटर) है। किंगडम ऑफ ड्रीम्स का उद्घाटन हरियाणा के मुख्यमंत्री श्री भूपेन्द्र सिंह हुड्डा ने २९ जनवरी २०१० को किया था। ग्रेट इंडिया नौटंकी कंपनी की स्थापना भारत में मनोरंजन के परिदृश्य में उपस्थित खालीपन को भरने के साथ ही इसके द्वारा दुनिया भर में भारतीय संस्कृति और कला को बढ़ावा देने के लिए और भारतीयों को विश्व स्तर का उत्कृष्ट मनोरंजन प्रदान करने के लिए की गयी है। किंगडम ऑफ ड्रीम्स, भारत के राज्य हरियाणा के शहर गुड़गांव के सेक्टर २९ में स्थित है। 
## This Complex Is Closed On 26th July 2022 By HSVP ( Haryana Shehri Vikas Pradhikaran)Due To The Lease Fees Overdue
## सन्दर्भ

## बाह्य सूची
विज़क्राफ्ट इंटरनेशनल एंटरटेनमेंट प्राइवेट लिमिटेड

**विज़क्राफ्ट इंटरनेशनल एंटरटेनमेंट प्राइवेट लिमिटेड**, मनोरंजन और संचार के क्षेत्र से जुड़ी एक कंपनी है, जो 1988 से इस क्षेत्र में काम कर रही है। इसके तीन संस्थापक निदेशक हैं: आंद्रे टिमिंस, विराफ सरकारी और सबास जोसेफ। कंपनी ने **अपरा ग्रुप ऑफ कम्पनीज़** के साथ मिलकर संयुक्त उद्यम में ग्रेट इंडिया नौटंकी कंपनी की स्थापना की है, जिसने भारत के गुड़गांव शहर में किंगडम ऑफ ड्रीम्स नामक गीत-नाट्य रंगमंच स्थापित किया है। 

## सन्दर्भ
अपस्फीत शिरा

right|thumb|250px|पैर की अपस्फीत शिराएँ
शरीर के विविध अंगों से हृदय तक रुधिर ले जानेवाली वाहिनियों के फूल जाने और टेढ़ी-मेढ़ी हो जाने को **अपस्फीत शिरा** (वैरिकोज वेन्स) कहते हैं।

## कारण
इस रोग का कारण यह है : शिराएँ ऊतकों से रक्त को हृदय की ओर ले जाती हैं। शिराओं को गुरुत्वाकर्षण के विपरीत रक्त को टाँगों से हृदय में ले जाना पड़ता है। ऊपर की ओर के इस प्रवाह की सहायता करने के लिए शिराओं के भीतर कितनी ही कपाटिकाएँ बनी हुई हैं। कपाटिकाएँ रक्त को केवल ऊपर की ही ओर जाने देती हैं। जब कपाटिकाएँ दुर्बल हो जाती हैं, या कहीं-कहीं नहीं होतीं, तो रक्त भली भाँति ऊपर को चढ़ नहीं पाता और कभी-कभी नीचे की ओर बहने लगता है। ऐसी दशा में शिराएँ फूल जाती हैं और लंबाई बढ़ जाने से टेढ़ी-मेढ़ी भी हो जाती हैं। ये ही अपस्फीत शिराएँ कहलाती हैं।

अपस्फीत शिरा उन व्यक्तियों में पाई जाती हे जिनको बहुत समय तक खड़े होकर काम करना या चलना पड़ता है। बहुत बार एक ही परिवार के कई व्यक्तियों में यह दशा पाई जाती हैं। अपस्फीत शिरा में रोगी में चर्म के नीचे नीले रंग की फूली हुई वाहिनियों के गुच्छे दिखाई पड़ते हैं। रोगी के लेट जाने पर वे मिट जाते हैं और उसके खड़े होने पर वे फिर उभड़ आते हैं। उनके कारण रोगी के पैरों में भारीपन और थकावट प्रतीत हाती है। कभी-कभी खुजली भी होती है और चर्म पर व्रण या पामा (एक्ज़िमा) उत्पन्न हो जाता है।

ऐसी शिराओं को कम करने के लिए रबड़ की लचीली पट्टियाँ पावों की ओर से आरंभ करके ऊपर की ओर को जंघे तक बाँधी जाती हैं। दशा उग्र न होने पर शिराओं के भीतर इंजेक्शन देने से लाभ होता है। जब शिराएँ अधिक विस्तृत हो जाती हैं तो शल्यकर्म द्वारा उनको निकालना आवश्यक होता हैं। बहुत बार इंजेक्शन चिकित्सा और शल्यकर्म दोनों करने पड़ते हैं।

जिन मुख्य शिराओं से अपस्फीत शिराओं में रक्त जाता है उनका शल्यकर्म द्वारा बंधन कर दिया जाता है। यदि गहरी शिराओं में धनास्रता (थ्रोंबोसिस) होती है तो इंजेकशन चिकित्सा या शल्यकर्म नहीं किया जाता।

## इन्हें भी देखें
## बाहरी कड़ियाँ
* NHS Choices - Varicose Veins
* Society for Vascular Surgery (U.S.)
* American College of Phlebology
* Canadian Society of Phlebology

शिरा, अपस्फीत
सिडनी ओपेरा हाउस

**सिडनी ओपेरा हाउस**, सिडनी, न्यू साउथ वेल्स, ऑस्ट्रेलिया में स्थित प्रदर्शन कलाओं का एक बहु-स्थलीय केंद्र है। इसकी कल्पना डैनिश वास्तुकार जॉर्न उत्ज़ॉन ने की थी साथ ही उन्होने इसका अधिकांश निर्माण भी करवाया था। जॉर्न उत्ज़ॉन को इसके लिए, 2003 में वास्तुकला का सर्वोच्च सम्मान पुलित्ज़र पुरस्कार प्रदान किया गया था।

## सन्दर्भ

श्रेणी:ऑस्ट्रेलिया में विश्व धरोहर स्थल
बेर्यॉन

**बेर्यॉन** (baryon):- वे संयोजित कण जो तीन क्वार्क (qqq) से मिलकर बने होते है** बेर्यॉन** कहलाते है। प्रोटॉन (uud), न्यूट्रॉन (udd), लाम्बडा (uds) और ओमेगा (sss) इसके उदाहरण है। प्रकृति में लगभग १२० प्रकार के बेर्यॉन पाये जाते है।
हैड्रॉन

कण भौतिकी में, **हैड्रॉन** () एक मिश्रित कण है जो क्वार्कों से मिलकर बनता है। हैड्रॉन में क्वार्क तीव्र बलों द्वारा संयुक्त किये गये रहते हैं, वैसे ही जैसे अणु परस्पर विद्युतचुम्बकीय बलों के कारण आपस में जुड़े रहते हैं।

## इन्हें भी देखें
*लार्ज हैड्रान कोलाइडर

श्रेणी:कण भौतिकी
श्रेणी:नाभिकीय भौतिकी
मेसॉन

**मेसॉन** (mason):- वे सभी कण जो एक क्वार्क व एक एन्टी-क्वार्क से मिलकर बनते हैं** मेसॉन** कहलाते हैं। ब्रह्माण्ड में १४० से अधिक** मेसॉन** का अस्तित्व है। इनका सांख्यिकीय व्यवहार बोसॉन होता है। पॉयन pion (ud-), केऑन kaon (su-), रो rho (ud-), बी-शून्य B-zero (db-), इटा-सी eta-c (cc-) इनके उदाहरण है।

इनकी खोज भारतीय वैज्ञानिक डॉक्टर होमी जहांगीर भाभा ने की थी।

श्रेणी:बोसोन
लॉवेल संस्थान

**लॉवेल संस्थान** (Lowell Institute) मासाचूसेट्स की राजधानी बोस्टन में स्थित शिक्षण संस्थान है। इसकी स्थापना जॉन लॉवेल (१७९९-१८३६ ई.) की वसीयत से प्राप्त ढाई लाख डालर की धनराशि से सन् १८४८ में हुई। वसीयत में लॉवेल ने अपनी जन्मभूमि के अभ्युदय के लिए देशवासियों के ज्ञान और बुद्धि की वृद्धि को अवश्यक बताते हुए इस उद्देश्य की पूर्ति के लिए बोस्टन नगर में सार्वजनिक व्यख्यानों के लिए धनराशि की व्यवस्था की।

इस वसीयत से दो प्रकार के व्याख्यानों का प्रबंध किया जाता है, एक सर्वसाधारण के लिए और दूसरा विद्वानों के लिए। विगत सौ वर्ष यूरोप के विशिष्ट विद्वान्‌ संस्थान की ओर से सार्वजनिक व्याख्या देते रहे हैं। विद्वानों के लिए व्याख्यानों का प्रबंध कुछ समय बाद हुआ और वह आज भी किसी न किसी रूप में हो रहा है।

श्रेणी:संस्थान
श्रेणी:यूएसए
भारतीय साम्राज्य खेल

**भारतीय साम्राज्य खेल**, एक राष्ट्रीय खेल स्पर्धा थी जिसका आयोजन भारतीय साम्राज्य ब्रिटिश राज में किया गया था। स्पर्धा सिर्फ एक बार 1909 में मद्रास में, आयोजित की गयी थी, जिसमें ब्रिटेन के समूचे भारतीय साम्राज्य के खिलाड़ियों ने भाग लिया था। भारतीय साम्राज्य में आधुनिक राष्ट्र, भारत, पाकिस्तान, बांग्लादेश, श्रीलंका (सीलोन), म्यांमार (बर्मा), भूटान और ओमान शामिल थे।

## सन्दर्भ

## इन्हें भी देखें
* राष्ट्रमण्डल खेल

## बाहरी कड़ियाँ

श्रेणी:खेल प्रतियोगिता
लेप्टॉन

**लेप्टॉन** (lepton), क्वार्क और गेज बोसॉन की तरह मूलभूत कण का एक परीवार है।** लेप्टॉन** फर्मिऑन होते हैं जिनकी प्रचक्रण १/२ होती है।

श्रेणी:मूलकण
गेज बोसॉन

[thumb|400px|[मानक प्रतिमान के अनुसार मूलभूत कण, यहाँ चतुर्थ स्तम्भ में गेज बोसॉन हैं।]]
कण भौतिकी में, ** गेज बोसॉन** (gauge boson) एक बोसॉनिक कण है जो प्रक्रिति के मूलभूत बलो के वाहक की भूमिका निभाता है अर्थात यह एक प्रकार का बल वाहक कण (force carrier particle) है।

*
श्रेणी:मूलकण
श्रेणी:कण भौतिकी
श्रेणी:बोसोन
नीहार रंजन नाग

* हिन्दी लेखक (रेडियो रुपक)

(जन्म-१९३५) अवकाश प्राप्त कार्यक्रम अधिशासी (आकाशवाणी) एवं विशिष्ट रेडियो रुपक लेखक। बांग्ला भाषी होकर हिन्दी में डेढ सौ से ज्यादा रुपकों का लेखन, निर्देशन एवं प्रस्तुतिकरण किया जो भारत में हिन्दी रेडियो रुपकों के क्षेत्र में एक मील का पत्थर माना जाता है। साहित्य के अविस्मरणीय एवं विस्मृत लेखक-लेखिकाओं, राष्ट्र की सांस्कृतिक, सामाजिक समस्याओं एवं उपलब्धियों पर रुपकों का प्रसारण तथा प्रकाशन कर न मात्र हिन्दी की अपितु हिन्दी क्षेत्र के जनसाधारण में साहित्यिक अभिरुचि एवं सामाजिक चेतना के जागरण में उल्लेखनीय सेवा की।

श्रेणी:साहित्य
श्रेणी:हिन्दी लेखक
श्रेणी:हिन्दी गद्यकार
श्रेणी:1935 में जन्मे लोग
अन्वयव्यतिरेक

**अन्वयव्यतिरेक** न्याय के अन्तर्गत सत्य को जानने का एक साधन है।

अनुमान में हेतु (धुआँ) और साध्य (आग) के संबंध का ज्ञान (व्याप्ति) आवश्यक है। जब तक धुएँ और आग के साहचर्य का ज्ञान नहीं है तब तक धुएँ से आग का अनुमान नहीं हो सकता। अनेक उदाहरणों में दोनों के एक साथ रहने से तथा दूसरे उदाहरणों में दोनों का एक साथ अभाव होने से ही हेतुसाध्य का संबंध स्थिर होता है। हेतु और साध्य का एक साथ किसी उदाहरण (रसोईघर) में मिलना अन्वय तथा दोनों का एक साथ अभाव (तालाब) व्यतिरेक कहलाता है। जिन दो वस्तुओं को एक साथ नहीं देखा गया है उनमें से एक को देखकर दूसरे का अनुमान नहीं किया जा सकता, अत: अन्वय ज्ञान की आवश्यकता है। किंतु धुएँ और आग के अन्वय ज्ञान के बाद यदि आग को देखकर धुएँ का अनुमान किया जाए तो वह गलत होगा क्योंकि आग बिना धुएँ के भी हो सकती है। इस दोष को दूर करने के लिए यह भी आवश्यक है कि हेतुसाध्य के एक साथ अभाव का ज्ञान हो। धुआँ जहाँ नहीं रहता वहाँ भी आग रह सकती है, अत: आग से धुएँ का ज्ञान करना गलत होगा। किंतु जहाँ आग नहीं होती वहाँ धुआँ भी नहीं होता। चूँकि धुआँ आग के साथ रहता है (अन्वय) और जहाँ आग नहीं रहती वहाँ धुआँ भी नहीं रहता (व्यतिरेक), इसलिए धुएँ को देखकर आग का निर्दोष अनुमान किया जा सकता है।

अन्वयव्यतिरेक
प्रतिशत

upright|thumb|'''प्रतिशत का गणितीय प्रतीक'''
**प्रतिशत** (Percent) गणित में किसी अनुपात को व्यक्त करने का एक तरीका है। प्रतिशत का अर्थ है * प्रति सौ * या *प्रति सैकड़ा* (% =1/100) ; एक सौ में एक। 

उदाहरण के लिये माना कि गणित के प्रश्नपत्र का पूर्णांक 50 है और उस प्रश्नपत्र में कोई छात्र 48 अंक प्राप्त करता है तो कहते हैं कि उस छात्र को **48/50 = 96/100 = 96 प्रतिशत (96%)** अंक मिले। इसी तरह कहते हैं कि वायुमंडल में आक्सीजन की मात्रा 20% है। किसी कक्षा में 20 विद्यार्थियों में से केवल 15 ही उतीर्ण हुए तो कहेंगे कि केवल 75% विद्यार्थी उतीर्ण हुए तथा 25% अनुतीर्ण (फेल) हो गये।

1. साधारण भिन्न या दशमलव भिन्न को प्रतिशत भिन्न में बदलने के लिए उस भिन्न में 100 से गुणा करते हैं।

:उदाहरण 1. 7/8 को प्रतिशत भिन्न में लिखिए।

:हल: 7/8 = (7/8*100)% = 87.5%

2. प्रतिशत भिन्न को दशमलव या साधारण भिन्न में बदलने के लिए उस भिन्न में 100 से भाग देते हैं।

:उदाहरण 2. 40% को साधारण भिन्न में लिखिए।

:हल: 40% = 40/100 = 2/5

3. किसी वस्तु के भाव में x % वृद्धि हो जाने पर, इस मद पर खर्च न बढ़े इसके लिए वस्तु की खपत में कमी = [x/(x+100)] * 100

## अन्य प्रणालियाँ
विभिन्न स्थितियों में किसी अनुपात को व्यक्त करने के अलग-अलग तरीके अपनाए जाते हैं। प्रतिशत में अनुपात का आधार (हर) १०० होता है। इसी प्रकार १०००, १ लाख, या १० लाख को आधार मानकर भी अनुपातों को व्यक्त करने की प्रथा है। यदि १० लाख लोगों में से ७ लोग किसी रोग से पीड़ित हैं तो कहते हैं कि उस रोग से दुनिया के ७ **पीपीएम** (parts per million) लोग पीड़ित हैं।

## बाहरी कड़ियाँ
* Express learning - percentages BBC raw money

श्रेणी:प्रारम्भिक अंकगणित